TTCL บวกกว่า 5% นลท.คลายวิตกผถห.ใหญ่ทิ้งหุ้นหมดพอร์ต-เก็งกำไรตามกองทุนใหญ่เก็บหุ้นเพิ่ม
TTCL บวกกว่า 5% นลท.คลายวิตกผถห.ใหญ่ทิ้งหุ้นหมดพอร์ต-เก็งกำไรตามกองทุนใหญ่เก็บหุ้นเพิ่ม ล่าสุด ณ เวลา 10.28 น. อยู่ที่ 14.60 บาท บวก 0.70 บาท หรือ 5.04% สูงสุดที่ 14.60 บาท ต่ำสุดที่ 14.10 บาท ด้วยมูลค่าซื้อขาย 50.94 ล้านบาท
14 ก.พ. 2561

ผู้สื่อข่าวรายงานว่า ราคาหุ้น บริษัท ทีทีซีแอล จำกัด (มหาชน) หรือ TTCL ล่าสุด ณ เวลา 10.28 น. อยู่ที่ 14.60 บาท บวก 0.70 บาท หรือ 5.04% สูงสุดที่ 14.60 บาท ต่ำสุดที่ 14.10 บาท ด้วยมูลค่าซื้อขาย 50.94 ล้านบาท
ทั้งนี้ ราคาหุ้น TTCL ปรับตัวเพิ่มขึ้น คาดว่านักลงทุนเริ่มคลายกังวลประเด็นผู้ถือหุ้นใหญ่อันดับ 1 อย่าง บริษัท โตโย เอ็นจิเนียริ่ง คอร์ปอเรชั่น (TEC) ขายหุ้นหมดพอร์ต ขณะเดียวกันยังเข้าซื้อเก็งกำไรหลัง บริษัทหลักทรัพย์จัดการกองทุนกรุงศรี หรือ บลจ.กรุงศรี เข้าซื้อหุ้นเพิ่มอีก 0.21% ดันสัดส่วนการถือครองหุ้น TTCL รวม 10.16%
โดยเมื่อวันที่ 7 ก.พ.61 มีรายงานการขายหุ้นการขายหุ้นของบริษัท โตโย เอ็นจิเนียริ่ง คอร์ปอเรชั่น (TEC) ซึ่งเป็นผู้ถือหุ้นใหญ่อันดับที่ 1 ของ TTCL ที่ถืออยู่ทั้งหมดคิดเป็นสัดส่วน 10% ทั้งนี้ TTCL ได้เปิดเผยว่า TECได้ขายหุ้น TTCL ได้ทำข้อตกลงการขายหุ้นกับ Nomura International HK Limited และทราบเพียงว่าผู้ซื้อเป็นนักลงทุนสถาบันที่เป็นที่ยอมรับ
ล่าสุด วันนี้ (14 ก.พ.) สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) แจ้งว่าเมื่อวันที่ 12 ก.พ.ที่ผ่านมา บลจ.กรุงศรี ได้มาซึ่งหลักทรัพย์ TTCL จำนวน 0.21% ของสิทธิออกเสียงทั้งหมดของกิจการ ส่งผลมีจำนวนหลักทรัพย์ภายหลังการได้มาคิดเป็น 10.16% ของสิทธิออกเสียงทั้งหมดของกิจการ